ועדת הכלכלה, כנסת 15, פרוטוקול מספר 408, 2002-01-21 10:00

חברי הוועדה: אבשלום וילן נחום לנגנטל

מוזמנים: מיכל סגן-כהן משרד החקלאות אבשלום דולב מנכ"ל מועצת החלב צחי דותן ממונה צער בעלי חיים, המשרד לאיכות הסביבה בני רובין, עו"ד משרד המשפטים אפרי רייקין נציג יצרני החלב, תנובה ישראל בליט מנהל תחום החלב, שטראוס שי דוידוביץ דובר אנונימוס יוסי וולפסון,עו"ד אנונימוס ד"ר שלום כהן רופא וטרינר הלדה פרידשטיין יושבת ראש צער בע"ח תל-אביב קלמן פרידשטיין צער בע"ח תל-אביב שולה הורוביץ צער בע"ח תל-אביב אבי פנקס עמותת חי משק ונוח ד"ר אלכס מרקוביץ הסתדרות הרופאים הוטרינריים ד"ר עדן פוגל הסתדרות הרופאים הוטרינריים

קצרנית: קיצוץ הקרניים לעגלות במשק החלב.

אברהם פורז: אני מתכבד לפתוח את ישיבת הוועדה.

אברהם פורז: על סדר יומנו: קיצוץ הקרניים לעגלות במשק החלב.

אברהם פורז: אני לא יודע מי מכם צפה בכתבת הטלוויזיה ששודרה אבל אני צפיתי בה.

אברהם פורז: בעקבות הכתבה אני מקיים את הדיון.

אברהם פורז: הסיבה לדיון היא מכיוון שזה לא נראה דבר חריג אלא דבר רווח.

אברהם פורז: מכיוון שהדבר רווח ובלתי נסבל, צריך לפעול על-מנת שלא יחזור על עצמו.

אברהם פורז: בקיבוץ גת טוענים שככה עושים כולם.

אברהם פורז: מה יש למועצת החלב לומר בעניין?

אבשלום דולב: מועצת החלב לא מופקדת על הנושא, היא עוסקת בחלב.

אברהם פורז: האם אתם שולחים וטרינריים על-מנת לבדוק ברפתות?

אבשלום דולב: המועצה איננה רשות מוסמכת על פי חוק לעסוק בנושא הזה.

אבשלום דולב: מי שמטפל בזה אלה שירותי הוטרינריה של ישראל, והחקלאי שנותן טיפול לפרות.

אברהם פורז: מה תפקידה של מועצת החלב?

אבשלום דולב: תפקידה של מועצת החלב הוא לנהל את משק החלב של ישראל.

אברהם פורז: דהיינו?

אבשלום דולב: לעסוק בכל הנושא שקשור לתכנון משק החלב, שקשור למניעת חוסרים ועודפים, ולהסדיר את העניין על פי חוק.

אבשלום דולב: בעיקרון, מועצת החלב סבורה שבכל מערכת כמו המערכת הזאת חייבים לנהוג על-פי החוק, והחקלאים צריכים לנהוג בהתאם למה שהחוק מנחה אותם.

אבשלום דולב: לעניין זה החוק הוא השירותים הוטרינריים.

אברהם פורז: מי שמפקח על הרפתות במקומות השונים זה השירותים הווטרינריים, לא אתם?

אבשלום דולב: נכון.

אברהם פורז: האם "תנובה" מקיימת פיקוח ברפתות.

אפרי רייקין: אנחנו לא מקיימים פיקוח ברפתות.

אברהם פורז: איך אתם יודעים, למשל, שהחלב לא מהול במים?

אפרי רייקין: בודקים את זה בכניסה למחלבה.

אברהם פורז: איך אתם מבטיחים שבעל החיים לא חולה?

אפרי רייקין: אנחנו תלויים בפיקוח של השירותים הווטרינריים.

משה חיימוביץ: כל הנושא של פיקוח על מחלות בעלי חיים הוא בידיים של השירותים הווטרינריים.

משה חיימוביץ: כל פעילות של כל רופא וטרינר בשדה, כלומר טיפול בבעלי חיים, היא גם בפיקוח של רופא וטרינר של השירותים הווטרינריים.

משה חיימוביץ: העמדה של השירותים הווטרינריים בנושא של התאכזרות בבעלי חיים היא מאוד מוגדרת ונמצאת בחוק צער בעלי חיים.

משה חיימוביץ: כתוב שם מה מותר ומה אסור.

אברהם פורז: החוק קובע באופן כללי שאסור להתאכזר.

אברהם פורז: השאלה היא אם קיצוץ קרניים בלי הרדמה מקובל עליכם.

משה חיימוביץ: לא מקובל עלינו.

משה חיימוביץ: בנושא הזה גם יצא חוזר.

משה חיימוביץ: כל רופא וטרינר יודע מה חובתו, מה מותר ומה אסור.

אברהם פורז: מה שקרה שם היה חריג או שבמקרה הם נתפסו?

משה חיימוביץ: עגלים לא מטופלים בזה, כי כעבור 11,12 חודשים הם יוצאים לבתי מטבחיים.

משה חיימוביץ: מתוך 50% עגלות אנחנו מדברים על 20% שכדאי לתחזק.

משה חיימוביץ: הן מטופלות על ידי משחה שמורחים אותה 3,4 ימים מהלידה.

משה חיימוביץ: יש מקרים מועטים שנשארת קרן, ואז מזריקים הרדמה מקומית ומסירים אותה.

משה חיימוביץ: הקרן הזאת מסוכנת למי שמטפל בה, ומסוכנת לבעלי חיים אחרים.

משה חיימוביץ: אני לא חושב שאם המשק היה פונה לכל רופא וטרינר הוא לא היה עושה את זה עם הרדמה.

אברהם פורז: למה טענו שם שאסור להרדים?

משה חיימוביץ: מי שלא רופא וטרינר על פי חוק רופאים וטרינרים, אסור לו לעסוק בדבר כמו הזרקה, או לעשות הליך שהוא ניתוח לכל דבר.

אברהם פורז: אבל קיצוץ קרניים זה ניתוח.

אברהם פורז: מי שעשה את זה עבר עבירה של עיסוק ברפואה ללא רשיון.

משה חיימוביץ: נכון.

אברהם פורז: מר דותן, תרשום בפניך שיש כאן גם עניין של עיסוק ברפואה וטרינרית ללא רשיון, מעבר לעניין של ההתאכזרות.

אברהם פורז: המשחה פותרת את הבעיה?

משה חיימוביץ: המשחה פותרת את הבעיה.

משה חיימוביץ: כל הרפתנים יודעים את זה.

משה חיימוביץ: בכל המשק יכולות להיות 3,4 עגלות עם קרניים.

משה חיימוביץ: זה בדרך כלל קורה לרפתן צעיר שעוד לא למד למרוח את המשחה, אבל זה נדיר מאוד.

אבשלום דולב: לא ראיתי את הכתבה.

אבשלום דולב: כאחד שנמצא במקצוע הזה למעלה מ-25 שנה, אני אומר לך שהדברים יצאו מכל פרופורציה.

אבשלום דולב: מה שאמר כאן ד"ר חיימוביץ הוא הנכון: תמיד מורחים את העגלות.

אבשלום דולב: אני הייתי מוריד את הקרניים בהרדמה, עם רופא וטרינר.

אבשלום דולב: אם אתה לא עושה את זה אז הן פוצעות אחת את השנייה.

אבשלום דולב: המדובר ב3,4 מקרים בשנה בכל עדר.

אבשלום דולב: מדברים פה על כמה קבלנים שעובדים בניגוד להנחיות.

אבשלום דולב: יצא מכתב של ד"ר ניר, שעל פיו כולם כפופים להנחיות שלו ולהנחיות של השירות הווטרינרי.

אברהם פורז: מישהו בקיבוץ יודע שזה קבלן בלי רשיון ואף על פי כן הוא מזמין אותו.

אבשלום דולב: אתה אמרת בשידור "זה עצוב מאוד שזה קורה בתנועת הקיבוצים.

אבשלום דולב: ."

אברהם פורז: נכון.

אבשלום דולב: תפסת מקרה נקודתי.

אבשלום דולב: אני שייך לתנועת הקיבוצים, אני 25 שנה רפתן ותמיד עשו את זה עם וטרינרים.

אבשלום דולב: ההכללות האלו הן פופוליסטיות וזולות, אבל אתה קיבלת כותרת.

אבשלום דולב: אתה ויושב-ראש התנועה שלי רצתם למשטרת קריית-גת, למרות שיש פה מכתב מקיבוץ גת שאומר שהם יעשו על פי מכתבו של ד"ר ניר, המפקח על השירותים הווטרינריים.

אברהם פורז: איך אתה מסביר את זה שמי שהיה אחראי על הרפת נתן יד להזמנת אנשים בלי רישיון, בלי להקפיד?

אבשלום דולב: הוא עבר עבירה.

אבשלום דולב: אני לא בא להגן על המקרה.

אבשלום דולב: אני נגד ההכללה.

אברהם פורז: ואמרו שזה נעשה כדי לחסוך 35 שקלים.

אבשלום דולב: אני עבדתי עם בקר הרבה מאוד שנים.

אבשלום דולב: אתה מזעיק וטרינר כשיש לך המלטה קשה.

אבשלום דולב: לפעמים כאשר וטרינר לא יכול להגיע בשבת כי הוא עמוס, אתה נאלץ לעזור לפרה ממליטה אף על פי שאתה לא וטרינר.

אברהם פורז: כן, אבל זה.

אברהם פורז: .

אבשלום דולב: סלח לי, זה סבל שהוא פי 10 לפרה.

אברהם פורז: זה כמו שיולדת יולדת באמבולנס ונהג האמבולנס הוא לא גניקולוג.

אברהם פורז: פה אנחנו מדברים על דבר יזום.

אבשלום דולב: תבוא איתי פעם למשוך בהמלטה קשה ותראה איזה סבל.

אבשלום דולב: צריכים להיות מאוד מקצועיים.

אבשלום דולב: אני לא יודע אם היית פעם בבית מטבחיים, אבל על פי דיני הדת היהודית שחיטה כשרה היא שחיטה לא פשוטה לבני הבקר.

אברהם פורז: אם נוכל אז נטפל גם בזה.

אבשלום דולב: אני חושב שאסור לגרום סבל מיותר לחיות, אבל מפה עד לעליהום שנוצר רב המרחק.

אבשלום דולב: אם היית אומר לא לגדל בני-בקר, לא לשתות חלב..

אברהם פורז: את זה לא אמרתי.

אבשלום דולב: אם היית מעביר ביקורת נקודתית על הסרת קרניים שלא על פי חוק.

אבשלום דולב: .

נחום לנגנטל: ההנחיות לגבי קיצוץ קרניים ידועות?

אברהם פורז: כנראה הן חצי ידועות.

אבשלום דולב: לא נכון.

אבשלום דולב: מעולם לא הכנסתי קבלנים, תמיד עבדתי עם ווטרינרים.

אבשלום דולב: אמר לך ד"ר חיימוביץ שיש 3 מקרים בשנה שהמשחה לא תופסת.

אבשלום דולב: לפה בא "חאפר".

אבשלום דולב: .

אברהם פורז: אבל הקיבוץ הזמין "חאפר".

אברהם פורז: למה הקיבוץ לא הזמין וטרינר?

אברהם פורז: בשביל לחסוך 200 או 500 שקל?

אבשלום דולב: אז קיבוץ מסויים עבר עבירה, אבל הוא התנצל, שינה את דרכיו.

אבשלום דולב: בגלל זה להגיד שכל תנועת הקיבוצים רודפת בצע, זה לצאת מפרופורציה.

אברהם פורז: חבר הכנסת וילן, חבל שלא ראית את הכתבה, כי נאמר שם שהוצע לקיבוץ לעשות את זה בהרדמה תמורת 35 שקלים והם אמרו שלא צריך.

אבשלום דולב: כבוד היושב-ראש, אמרו לי שתפיסה עם נזם הוצגה כמעשה אכזרי.

אבשלום דולב: יש לי חדשות בשבילך: כל פעם כשאתה צריך לחסן, כשאתה צריך להרדים, כשאתה צריך לעשות ניתוח לפרה, אתה צריך לשים נזם.

אברהם פורז: לא על זה הוויכוח.

אברהם פורז: הויכוח היה על כך שזה נעשה ללא הרדמה.

משה חיימוביץ: לכל רפת במדינת ישראל יש רופא וטרינר מטפל.

משה חיימוביץ: היא משלמת מכספה על כל טיפול.

אברהם פורז: אז למה הזמינו קבלן כזה בלי רופא?

אבשלום דולב: הם כנראה שכחו להוריד עם המשחה.

אבשלום דולב: היתה להם כנראה קבוצה גדולה, ולכן הם אמרו שבמקום לטרטר את הוטרינר הם יביאו מישהו בקבלנות.

אברהם פורז: אוי ואבוי.

אלכס מרקוביץ: לא הבנתי למה העלו את הנושא הזה.

אלכס מרקוביץ: גם לי היה ידוע מתוך השטח שמדובר במקרים בודדים.

אברהם פורז: עושים את זה בהרדמה?

אלכס מרקוביץ: בהחלט.

אלכס מרקוביץ: כאשר התקשרתי לרופאים מאזורים שלמים הם לא ידעו במה מדובר.

אלכס מרקוביץ: דיברתי עם רופא שעובד כ-15 שנה והוא לא זכר שהוא היה צריך לבצע ניתוח כזה.

אלכס מרקוביץ: בצפון אתה שומע ממספר לא קטן של רופאים שהם לא מכירים את הבעיה.

אלכס מרקוביץ: כאשר אתה פונה לרופאים בדרום הם מכירים מקרים בודדים.

אלכס מרקוביץ: במקרה של קיבוץ גת הם לא עשו את העבודה, ולכן הם החליטו לנצל את אותו קבלן.

אלכס מרקוביץ: עלות הרדמה היא 2,3 שקלים, כך שזאת לא הסיבה.

אברהם פורז: זאת הכל טיפשות?

אלכס מרקוביץ: בהחלט.

יוסי וולפסון: בדקתי בחוקים במדינות אחרות ובהמלצות של הוועדה המדעית האירופית, וראיתי שיש בעיה מסויימת עם המשחה.

יוסי וולפסון: הוועדה המדעית הוטרינרית של האיחוד האירופי ממליצה לא להשתמש במשחה, שזה חומר צורב ומאוד קשה לבקר.

יוסי וולפסון: הם ממליצים לעשות סוג של ניתוח בהרדמה בגיל מסויים.

יוסי וולפסון: אני חושב שרצוי שמשרד החקלאות יבדוק את הדברים, יוציא תקנות מסודרות מה מותר ומה אסור בתחום הזה.

יוסי וולפסון: כל הנושא של רווחת בעלי החיים במשקים הוא נושא כלכלי ויש בו גורמים עסקיים שמעורבים.

יוסי וולפסון: נראה לי נכון יהיה ש"תנובה" ו"שטראוס" יראו מה קורה במשקים.

משה חיימוביץ: זה לא מתפקידם.

משה חיימוביץ: זה מתפקידם של רופאים וטרינריים שהוכשרו לזה ויודעים מה זה רווחה של בעלי חיים.

יוסי וולפסון: משרד החקלאות, שאמור היה לוודא שהדברים האלה לא יקרו, לא וידא.

יוסי וולפסון: אמרו פה שהמקרה הוא מקרה ייחודי ונדיר.

יוסי וולפסון: לא היו הרבה מאוד מאמצים לצלם את הסרט הזה.

יוסי וולפסון: איפה שנפל צוות הצילום הוא מצא את הדבר הזה.

יוסי וולפסון: הוא לא צילם את זה במצלמה נסתרת אלא בגילוי.

יוסי וולפסון: האדם שעשה את זה והקיבוץ ידעו שזה לתוכנית טלוויזיה.

יוסי וולפסון: אין שום רתיעה לעשות את הדברים האלה, וזה בגלל התפקוד של משרד החקלאות.

יוסי וולפסון: אנחנו ראינו אותו בשנים האחרונות.

יוסי וולפסון: היה נושא של חיתוכים קוסמטיים בבעלי חיים.

יוסי וולפסון: משרד החקלאות הציע תקנות שעמדו בניגוד לעמדה של הממונה.

יוסי וולפסון: הכנסת היתה צריכה להתערב ולחוקק חוק.

יוסי וולפסון: כל פעם אנחנו מגיעים ורואים שמשרד החקלאות מופתע.

יוסי וולפסון: יהיה עוד “כלבוטק” ועוד “כלבוטק”, כי החומרים האלה לא חסרים.

יוסי וולפסון: השאלה מתי משרד החקלאות ינקוט פעולה לפני שמגיעים לבג"ץ, לפני שמגיעים ל”כלבוטק”.

יוסי וולפסון: אולי עדיף להעביר את זה למשרד אחר.

יוסי וולפסון: התחושה שלי היא שהעניין של משרד החקלאות ברווחת בעלי חיים ובמשקים הוא בערך כמו שדייג אוהב דגים.

עדן פוגל: באירופה המערבית נהוג לא לשים את המשחה אלא לעשות פעולה כירורגית: לשרוף את הקרניים בהרדמה.

אברהם פורז: למה?

אברהם פורז: המשחה הזאת שורפת?

אברהם פורז: זה הרי גוף בלי עצבים.

עדן פוגל: אבל ברגע שהיא פוגעת בסביבה של העור.

עדן פוגל: .

משה חיימוביץ: זה בדיוק אותה תחושה כמו שאתה שם משחה על יבלת.

אברהם פורז: אבל אם שמים את זה רק על הקרן לא צריכה להיות בעיה.

עדן פוגל: אם שמים את זה על הקרן ושמים מטפחת זה בסדר.

עדן פוגל: עובדה היא שבאירופה, כמו שאמר עו"ד וולפסון, משתמשים בשיטות אחרות.

עדן פוגל: במסמך שהונח פה ראיתי שהרופא הוטרינר יבצע את ההרדמה.

עדן פוגל: אני מציע שהאחריות על הביצוע של כל הפעולה תהיה של הווטרינר.

אברהם פורז: זה ממילא.

אברהם פורז: ברגע שזאת פעולה כירורגית, היא חייבת להעשות על ידי רופא.

אברהם פורז: רופא יכול להסתייע במישהו, כמו שהרופא בבית חולים מסתייע באחיות או בכוח עזר.

עדן פוגל: אבל הרופא המרדים הוא הווטרינר, והמנתח זה מישהו אחר.

אברהם פורז: צריכה להיות אחריות כוללת.

אברהם פורז: אני לא חושב שיכול לבוא רופא וטרינר ולהגיד שרק ההרדמה מעניינת אותו.

מיכל סגן-כהן: אף אחד לא חולק על זה שהפעולה שהיתה ב"כלבוטק" היתה לא תקינה.

מיכל סגן-כהן: אף אחד לא סבור בשום מקום שהפעולה שנעשתה ללא הרדמה היא פעולה תקינה.

מיכל סגן-כהן: ברגע שנודע למנהל השירותים הווטרינרים העניין, הוא הוציא את החוזר ולא שקט לרגע.

מיכל סגן-כהן: קרוב לוודאי שאם אותם אירגונים של צער בעלי חיים היו פונים למנהל השירותים הווטרינריים במקום ל”כלבוטק”, הפעולה הזאת היתה נמנעת ולא היתה מגיעה לכלל צילום ב”כלבוטק”.

מיכל סגן-כהן: הסבל היה נחסך.

אברהם פורז: לחשיפה לציבור רחב בתוכנית טלוויזיה בפריים-טיים יש משמעות חשובה מאוד, בגלל שאנשים, לצערי, פוחדים יותר מחשיפה בטלוויזיה מאשר מאיזה שהוא הליך פלילי שיינקט נגדם.

אברהם פורז: אלה שעושים את הכתבות האלה עושים שירות גדול לציבור.

אברהם פורז: הלוואי שהיו מסתובבים עם מצלמות בכל הרפתות והיו מוצאים פעמונים מצלצלים ומשהו פסטוראלי ותו לא.

מיכל סגן-כהן: אני מציעה שלהבא כשיש איזה שהיא מחשבה של חריגה ברווחת בעלי חיים בצורה כמו שהיתה כאן, שיפנו למנהל השירותים הווטרינריים.

מיכל סגן-כהן: לפי דעתי זה ייבדק מיידית.

מיכל סגן-כהן: כשמדובר בעיסוק ברפואה וטרינרית, יתכן שקטימת קרניים באמצעות משחה איננה עיסוק בתחום.

אברהם פורז: מה שנעשה פה זו בוודאי פעולה כירורגית.

מיכל סגן-כהן: כששמים פרסות לסוסים זאת לא פעולה וטרינרית, אבל יש בה בכל זאת התערבות.

מיכל סגן-כהן: .

אברהם פורז: כל דבר צריך לעשות באופן סביר.

אברהם פורז: יכול להיות שאם אני חותך לעצמי ציפורניים זאת לכאורה פעולה כירורגית.

אברהם פורז: אני הצלחתי להכניס לחוק הרופאים הווטרינריים סעיף שמדבר על שליחותו של רופא וטרינר.

אברהם פורז: הכנסת קיבלה את זה ששליחותו של רופא ווטרינר היא בין היתר על-מנת למנוע סבל של בעלי חיים.

מיכל סגן-כהן: אין ספק שבמקרה של קטימת קרניים, שחייבת להיעשות אך ורק אחרי זריקת הרדמה, צריך להיות רופא וטרינר.

אברהם פורז: הגברת סגן-כהן, אם הייתי יודע שזה מקרה חריג, שמישהו נכשל, אז זה דבר שקורה, אבל התחושה שלי היתה שזה יותר ממקרה חד פעמי.

אברהם פורז: המטרה שלי בדיון הזה פה היא לא רק שמקרה כזה לא יחזור על עצמו, אלא להבטיח שהגורמים יקפידו על הנורמות הראויות.

מיכל סגן-כהן: הייתי מבקשת, כדי שכולם יוכלו לעשות את תפקידם כראוי, שאם יש מידע על איזה שהוא נושא כזה, שידווח מייד למנהל השירותים הווטרינריים בשדה.

מיכל סגן-כהן: אני ראיתי את מנהל השירותים הווטרינריים מופתע ונרעש מהדבר הזה.

מיכל סגן-כהן: הוא לא העלה על דעתו שדבר כזה מתבצע.

מיכל סגן-כהן: הוא הטריח את עצמו והגיע ל"כלבוטק".

מיכל סגן-כהן: המסקנה של כל הכתבה הזאת היתה שהפעולה הזאת איננה ראויה.

אברהם פורז: תגובת הקיבוץ היתה: "כך מבצעים את העבודה במשך שנים לא רק בקיבוץ גת.

אברהם פורז: " אני מקווה שהם טועים.

מיכל סגן-כהן: אני מבינה שהמשטרה חוקרת.

מיכל סגן-כהן: אנחנו נראה מה תהיה התוצאה.

משה חיימוביץ: אדוני היושב-ראש, אם היינו מביאים לפה כמה רפתנים זקנים שעסקו בזה 50 או 60 שנה, היית שומע בדיוק את אותם דברים שאמר ד"ר ניר.

משה חיימוביץ: משק משלם הרבה מאוד כסף עבור ביטוח פר כל פרה.

אברהם פורז: לא משלמים עבור דבר כזה בנפרד?

משה חיימוביץ: לא.

משה חיימוביץ: זאת היתה טיפשות של מנהל הרפת.

אבשלום דולב: נתתי לך עדות אישית של חבר הכנסת וילן.

אברהם פורז: חבר הכנסת וילן, אני שמח שאתה אומר לי שזה לא רווח.

אבשלום דולב: זה רווח כאשר מוציאים עגלות לפנסיון.

אבשלום דולב: אז קורות התקלות.

שי דוידוביץ: זה קורה בקנה מידה מאוד גדול.

שי דוידוביץ: זה קורה למאות עגלות כל יום.

שי דוידוביץ: האיש הזה עושה את זה ל-150.

שי דוידוביץ: דיברנו עם המון רפתנים.

שי דוידוביץ: הם טוענים שהם עושים את עקירת הקרניים בצורה הזאת, כי המשחה היא בעצם חומצה כימית שמענה את בעל החיים הרבה יותר.

אלכס מרקוביץ: ואלה הם הקבלנים שידעו לשאול אם זאת הפעולה?

שי דוידוביץ: דיברתי עם הרבה מאוד רפתנים שהתלוננו על זה שהעגלות צורחות במשך שבוע שלם צרחות נוראיות.

אבשלום דולב: תגיד לי, כמה שנים אתה רפתן?

אבשלום דולב: לא שמעתי פעם אחת עגלה צורחת.

מיכל סגן-כהן: זה מה שקורה כאשר מי שלא מבין בבעלי חיים עוסק בהם.

שי דוידוביץ: היוזמות היחידות שבאות בתחום של קידום רווחת בעלי החיים, באות מהארגונים למען בעלי חיים.

שי דוידוביץ: אין יוזמות מטעם משרד החקלאות.

שי דוידוביץ: כל פעם שאנחנו באים לקדם משהו, אנחנו נתקלים בחומת התנגדות של משרד החקלאות.

שי דוידוביץ: אחרי 7 שנים הגיע הזמן שנעביר את סמכויות האכיפה על חוק צער בעלי חיים לגוף שאין לו עניין במניעת קידום רווחת בעלי חיים.

שי דוידוביץ: יש למשרד החקלאות עניין במניעת הקידום, מכיוון שבשבילו זה עסק כלכלי.

שי דוידוביץ: בשבילנו זה בעל חיים.

משה חיימוביץ: זו סתם השמצה.

משה חיימוביץ: אני לא יודע מאיפה אתה שואב את המידע הזה.

משה חיימוביץ: נציגים של "צער בעלי חיים" יושבים איתי יום יום.

משה חיימוביץ: לא היה מקרה שלא..

צחי דותן: אני שמח לשמוע שמדובר בקיבוצים בודדים או בנקודות בודדות, ואני שמח על הנייר שהוציא משרד החקלאות לרפתנים.

צחי דותן: מהנסיון של המשרד לאיכות הסביבה, אם אין אכיפה ואם אין ענישה אז דברים לא משתנים.

צחי דותן: לצערי, כל מי שיכול לחסוך בכסף עושה את זה.

צחי דותן: המשרד לאיכות הסביבה מתכוון למצות את הדין כדי להרתיע הלאה וכדי למגר את התופעה.

אבי פנקס: אני רוצה לפתוח בהבעת הערכה לנציגי משרד החקלאות על זה שאנחנו רואים התייצבות חד-משמעית למניעת התעללות בבעלי-חיים.

אבי פנקס: אני מקווה שנראה את זה בהרבה דברים נוספים.

אבי פנקס: בעבר לא כל כך ראינו את זה.

אבי פנקס: נקווה שבעתיד כן נראה את זה.

אבי פנקס: שאלו פה מי בודק את הדברים האלה ולמה לא יודעים.

אבי פנקס: יש יחידה שנקראת "יחידת הפיצוח".

אבי פנקס: היחידה הזאת לא ידעה מכל הסיפור הזה.

אבי פנקס: או שהם נרדמו בשמירה, או שהם ידעו והם לא דיווחו.

משה חיימוביץ: ברגע שזה הועבר למשטרה, "פיצוח" לא יכול להתערב.

אבי פנקס: אני פניתי ליחידה פעם אחר פעם וביקשתי מהם להצטרף ולראות איך מפנים תרנגולות.

אבי פנקס: כל פעם הם דחו אותי במשהו.

אבי פנקס: לקח 3 שנים עד שזה הופיע ב"בכלבוטק".

אברהם פורז: מר פנקס, בפעם הבאה תפנה אלי.

משה חיימוביץ: אני הממונה המקצועי וזה שהקים את "פיצוח".

משה חיימוביץ: הם לא יקבלו שום תלונה שלך בלי אישורי.

אברהם פורז: תפנה אליו.

אבי פנקס: אני לא יודע אם המקום של "פיצוח" צריך להיות במשרד החקלאות.

אבי פנקס: חסר לי פה הממונה על אכיפת חוק צער בעלי חיים במשרד החקלאות.

אבי פנקס: לצערי, זה לא שהחתול שומר על השמנת, אלא יש ניגוד אינטרסים מוחלט.

אבי פנקס: לא יכול להיות שהאיש אומר בוועדת החינוך שהוא נגד קיטום אווזים, כאשר זאת לא העמדה של כל צמרת משרד החקלאות.

אבי פנקס: איך אדם כזה יכול למלא את התפקיד שלו.

אברהם פורז: עובדה שנתנו לו אפשרות להגיד את דעתו.

אברהם פורז: עובדה שלמרות שהוא עובד משרד החקלאות הוא בא לוועדת החינוך והביע את דעתו.

אבי פנקס: השאלה היא איפה הוא יעבוד בעוד 10 ימים.

אברהם פורז: הוא לא פוטר על רקע זה.

אברהם פורז: הוא רוצה לעזוב מטעמים אחרים.

אבי פנקס: לפי מה שהראו בטלוויזיה, האנשים האלה עשו את זה בכזו מיומנות, שזה לא יכול להיות מקרה חריג.

משה חיימוביץ: מבריח ביצים, שעושה את זה כל יום, עושה את זה במיומנות בלתי רגילה.

מיכל סגן-כהן: הנושא של חיתוך ברקמה חיה הובא כתקנות מטעמנו ובנסיבות שהיו קיימות באותו רגע בחוק.

מיכל סגן-כהן: יוזמת החוק יצאה ממשרד המשפטים וממשרד החקלאות ואחרי כן עברה לפסים אחרים.

מיכל סגן-כהן: אנחנו שמחים שזה הסתיים.

מיכל סגן-כהן: הדברים שאמר עו"ד וולפסון אינם נכונים.

מיכל סגן-כהן: אני והממונה באנו למר פנקס על-מנת לבחון פעילות של מכונה להמתת אפרוחים.

מיכל סגן-כהן: עמדתי על יד המכונה, כמעט עם דמעות בעיניים, ואמרתי: "חגי, תראה, האפרוחים האלה בושלו חיים.

מיכל סגן-כהן: " אם אתה מאשים אותנו שאנחנו לא ערים לרווחת בעלי חיים, אני לא יודעת מי עוד ער.

מיכל סגן-כהן: הלכתי לראות את המכונה הזאת בעיני.

מיכל סגן-כהן: זה היה דבר נורא.

בני רובין: לעניין ההשתייכות של הנושא למשרד החקלאות.

בני רובין: .

אברהם פורז: זה מכוח החוק.

בני רובין: בחוק נקבע שתקנות צער בעלי חיים שיוציא שר החקלאות צריכות להיות בהתחשב בצרכי החקלאות.

אברהם פורז: אבל הוא לא מוציא לא כאלה ולא כאלה.

אברהם פורז: אני שמח לשמוע ממשרד החקלאות שבעיניו הדברים האלה פסולים, ושאלה דברים שלא ייעשו.

אברהם פורז: אני שמח שהוצאתם את החוזר הזה.

אברהם פורז: אני לא יודע, אגב, איך אתם דואגים שזה יגיע לכל ציבור הרפתנים.

משה חיימוביץ: יש לנו רשימה של כל רפת ורפת.

אברהם פורז: וכולם מקבלים?

משה חיימוביץ: כולם ביחד.

משה חיימוביץ: זה נשלח לכל רפת.

אברהם פורז: אני מקווה שהבשורה תהיה בזה שזה אסור.

אברהם פורז: נפתחה פה חקירה של המשטרה.

אברהם פורז: אני מקווה שהחקירה תסתיים.

אברהם פורז: אני הגשתי הצעת חוק לעונשי מינימום לפי חוק צער בעלי חיים.

אברהם פורז: עד עכשיו, בכל אותם מקרים שהיתה הרשעה בהתעללות בבעלי חיים, בתי המשפט הטילו עונשים מגוחכים.

אברהם פורז: מר דותן, הנושא של האכיפה מוטל עליכם.

אברהם פורז: צריך להביא לידיעת בתי המשפט את החומרה של הדבר, וגם לערער.

אברהם פורז: אם שופט שלום נותן עונש מגוחך, צריך לערער.

אברהם פורז: צריך לפנות ליועץ המשפטי לממשלה ולומר לו שהכנסת, לפחות, רואה בחומרה רבה את העבירה.

אברהם פורז: התובע צריך לדרוש עונש משמעותי.

אברהם פורז: אחרי שהתובע תובע עונש משמעותי והשופט לא נותן, צריך לנסות לערער.

אברהם פורז: אני רוצה להגיד משהו ליצרניות החלב.

אברהם פורז: אפשר לומר "אותי זה לא מעניין, אני בסך הכל מקבל חלב במיכליות ועושה מזה מוצרי חלב או חלב ניגר".

אברהם פורז: ובכל זאת, אני חושב שגם מי שמשווק צריך לשים עין על הדבר.

אברהם פורז: אני יודע של"תנובה" היה בעבר פרוייקט למען בעלי החיים, כולל תמיכה בבית חולים לחיות.

אברהם פורז: זה היה פרוייקט יפה מאוד.

אברהם פורז: אני לא יודע אם הוא ממשיך, אבל אני חושב שגם אתם צריכים לתת יד.

אברהם פורז: אם תהיה תחושה בציבור שהחלב שאנחנו שותים מקורו בסבל, יהיה לכם ירידה בצריכת החלב.

אברהם פורז: יש אנשים שלא אוכלים בשר או חלב והם חיים יפה מאוד עד 120.

אברהם פורז: יש תחליפים.

אברהם פורז: יכול להיות מצב שהאירגונים למען בעלי חיים יעשו חרם צרכנים.

אברהם פורז: אני חושב שיצרני החלב, הביצים, הבשר צריכים ליצור את התחושה שמי שאוכל ביצים, מי ששותה חלב ומי שאוכל בשר, לא נותן יד להתאכזרות בבעלי חיים.

אברהם פורז: זה התפקיד שלכם.

אברהם פורז: הייתי מצפה מכם באותם מקרים שאתם יודעים שיש התעללות לא לקחת את החלב הזה.

אברהם פורז: המגמה בעולם הולכת לקראת רווחת בעלי חיים.

אברהם פורז: לניסויים אפשר עוד לומר שיש הצדקה כי הם מקדמים מדע, מקדמים מחקר, אבל אי אפשר לומר שכשאתה חותך לפרה את הקרניים בלי הרדמה זה מקדם משהו, חוץ, אולי, מאיזה שהוא חיסכון כספי.

אברהם פורז: אף אחד לא חושב שזה תענוג להיות תרנגולת מטילה, פרה ברפת.

אברהם פורז: גם בתוך משק בעלי חיים אינטנסיבי אפשר לעשות יותר למען רווחת בעלי חיים.

אברהם פורז: זה לא הולך להיות הילטון או מלון 5 כוכבים, אבל בין זה לבין מצבים קשים של התעללות יש עוד מרחק גדול.

אברהם פורז: אנחנו נמתין לחקירה המשטרה ונראה מה קורה.

אברהם פורז: תודה רבה.